wannaphong/clean_thaiwikipedia huggingface dataset:
# ซรีวีจายาแอร์ เที่ยวบินที่ 182
ศรีวิชัยแอร์ เที่ยวบินที่ 182 (SJ182/SJY182) เป็นเที่ยวบินโดยสารภายในประเทศของศรีวิชัยแอร์ เดินทางจากท่าอากาศยานนานาชาติซูการ์โน-ฮัตตา จาการ์ตา ไปยังท่าอากาศยานนานาชาติซูปาดีโย ปนตียานักในประเทศอินโดนีเซีย ในช่วงกลางวันของวันที่ 9 มกราคม 2021 เครื่องบินสูญหายจากเรดาร์เป็นเวลาสี่นาทีหลังออกตัวจากท่าอากาศยาน เจ้าหน้าที่ทางการได้ยืนยันว่าเครื่องบินลำดับกล่าวตกในทะเลชวา บริเวณหมู่เกาะเซอรีบู ซึ่งห่างไปหลายกิโลเมตรจากที่เกิดเหตุ 

อุปกรณ์บันทึกข้อมูลการบิน (FDR) เก็บกู้ขึ้นมาได้สำเร็จในวันที่ 12 มกราคม การค้นหาและกู้ชีพในพื้นที่พบซากเครื่องบิน เศษซากของศพ ของใช้และเสื้อผ้าของมนุษย์ แต่ไม่พบผู้รอดชีวิต ในวันที่ 21 มกราคม 2021 ได้มีการประกาศยุติการค้นหาผู้รอดชีวิตและการกู้ภัย และถือว่าผู้โดยสารและลูกเรือทั้งหมดบนเครื่องเสียชีวิต

 เครื่องบิน 
เครื่องบินลำที่ตกเป็นเครื่องบินโบอิง 737-524 จดทะเบียนภายใต้ชื่อ PK-CLC (27323) ผลิตในปี 1994 และส่งต่อให้กับสายการบินคอนติเนนตัลเป็นผู้ใช้งานแรกในวันที่ 31 พฤษภาคม ปีเดียวกัน ภายใต้ชื่อจดทะเบียน N27610 ต่อมาได้ถูกรวมกับฝูงบินของสายการบินยูไนเต็ดภายใต้ชื่อจดทะเบียนเดิม ในวันที่ 1 ตุลาคม 2010 ก่อนที่จะเป็นส่วนหนึ่งของฝูงบินของศรีวิชัยในวันที่ 15 พฤษภาคม 2012 เป็นเครื่องบิน 737-500 ลำแรกในสิบห้าลำที่ซรีวีจายารับเข้าในปี 2012 เพื่อทดแทนฝูงบิน 737-200 เดิม เครื่องบินลำนี้ประกอบด้วยเครื่องยนต์ CFMI CFM56-3B1 สองอัน และซรีวีจายาตั้งชื่อเครื่องบินว่า "Citra" (จีตรา)
# แมรีโกลด์ (เพลงไอมยง)
"แมรีโกลด์"  เป็นซิงเกิลลำดับที่ห้าของไอมยง  ออกจำหน่ายเมื่อวันที่ 8 สิงหาคม พ.ศ. 2561 เพลงนี้ออกอากาศในรายการโทรทัศน์พิเศษ เอ็นเอชเค โคฮากุอูตะกัสเซ็ง ปีที่ 69 หลังจากนั้นเป็นต้นมา เพลงนี้ก็ครองอันดับหนึ่งของออริคอนสตรีมมิงชาร์ต 20 สัปดาห์ติดต่อกัน และจากรายงานของบิลบอร์ดเจแพน ระบุว่ามีการเล่นเพลงนี้จากบริการสตรีมมิงถึง 200 ล้านครั้งในเดือนกุมภาพันธ์ พ.ศ. 2563

 ประวัติ 
ชื่อเพลง "แมรีโกลด์" คือดอกดาวเรือง มีความหมายสองทางทั้งดีและไม่ดี แปลได้ทั้งรักแท้ รักนิรันดร์ หรือกระทั่งความสิ้นหวัง หึงหวง และโศกเศร้า ไอมยงกล่าวเกี่ยวกับเพลงนี้ไว้ว่า "เพลงนี้สื่อถึงความรู้สึกที่ปรารถนาใครสักคนอย่างแรงกล้า อยากอยู่ด้วยกันอย่างนี้ตลอดไป อาจจะเป็นคนที่อยู่ใกล้คุณที่สุด หรือเป็นเธอที่อยู่ไกลแสนไกล ความรู้สึกที่เหมือนจะส่งไปถึง แต่ก็ส่งไปไม่ถึง ความรักในวันวานที่พอหวนนึกถึงแล้วทำให้ยิ้มหรือหัวเราะออกมา ล้วนแล้วแต่เป็นความทรงจำที่อยากเก็บมันเอาไว้" 

 มิวสิกวิดีโอ 
ไอมยงเป็นผู้แสดงในมิวสิกวิดีโอ ถ่ายทำในห้องสีเทาทึม ๆ และมีฉากเล่นสเกตบอร์ดไปตามท้องถนนในเซี่ยงไฮ้ กำกับโดยโทโมกาซุ ยามาดะ โดยยามาดะให้ความเห็นว่า "ความรู้สึกภายในใจของเราจะเปลี่ยนแปลงไปตามสีและแสงจากทิวทัศน์ของเมือง เราถ่ายทำวิดีทัศน์นี้เพื่อถ่ายทอดความรู้สึกที่ไม่เปลี่ยนไปของใครบางคน โดยเปลี่ยนให้พวกเขากลายเป็นแสงสว่าง เงา และบรรยากาศแทน"

ปัจจุบันมียอดผู้เข้าชมในยูทูบมากกว่า 200 ล้านครั้ง และยังถูกใช้ประกอบโฆษณาในกูเกิลเซิร์ชของญี่ปุ่น

 รายชื่อเพลง 

 ชาร์ต 
 ชาร์ต (2562) สูงสุดบิลบอร์ดเจแพนฮอต 100 (บิลบอร์ด) 1เพลงที่มียอดสตรีมมิงสูงสุดของญี่ปุ่น (บิลบอร์ด) 1เพลงที่มียอดดาวน์โหลดสูงสุดของญี่ปุ่น (บิลบอร์ด) 4ซิงเกิลที่มียอดขายมากที่สุดของญี่ปุ่น (บิลบอร์ด) 24เจแพนซิงเกิลชาร์ต (ออริคอน) 25
# การล้อมฌาโดวีล
การล้อมที่ฌาโดวีล เป็นการสู้รบที่เกิดขึ้นในเดือนกันยายน ค.ศ. 1961 ซึ่งมีกองกำลังทหารชาวไอริชจำนวนเพียงเล็กน้อยที่ทำหน้าที่ที่เป็นส่วนหนึ่งของปฏิบัติการของสหประชาชาติในคองโกหรือโอนุก  ได้ถูกปิดล้อมในเมืองเหมืองของฌาโดวีล (ปัจจุบันคือ ลีกาซี) โดยกองกำลังกาต็องกาที่จงรักภักดีต่อรัฐกาต็องกาที่แยกตัวออกมา การปิดล้อมได้เกิดขึ้นในช่วงเจ็ดวันของการเผชิญหน้าระหว่างโอนุกกับกองกำลังกาต็องกาในช่วงปฏิบัติการมอร์เธอร์ แม้ว่าทหารชาวไอริชจะต้านทานการโจมตีของกาต็องกาเป็นเวลาห้าวัน ในขณะที่กองกำลังบรรเทาวงล้อมของกองกำลังไอริช อินเดีย และสวีเดนได้พยายามที่จะช่วยเหลือพวกเขา แต่จนในที่สุด พวกเขาก็ถูกบังคับให้ยอมจำนน ต่อมาพวกเขาถูกจับเป็นเชลยเป็นเวลาหนึ่งเดือนจนได้รับการปล่อยตัวโดยไม่มีใครเสียชีวิต
# ฉางโจว
ฉางโจว (อู๋: Zaon Tsei) เป็นนครระดับจังหวัดแห่งหนึ่งทางตอนใต้ของมณฑลเจียงซู ประเทศจีน เดิมชื่อหยานหลิง หลานหลิง และจิ้นหลิง ฉางโจวตั้งอยู่บนฝั่งทางใต้ของแม่น้ำแยงซี มีอาณาเขตทางทิศตะวันตกติดกับหนานจิง เมืองหลวงของมณฑล ทิศตะวันตกเฉียงเหนือติดกับเจิ้นเจียง ทิศตะวันออกติดกับอู๋ซี และทิศใต้ติดกับมณฑลเจ้อเจียง ฉางโจวตั้งอยู่ในพื้นที่ดินดอนสามเหลี่ยมปากแม่น้ำแยงซีที่มีการพัฒนาสูงของจีนซึ่งขยายจากเซี่ยงไฮ้ไปทางตะวันตกเฉียงเหนือ ประชากรของนครฉางโจวอยู่ที่ 4,592,431 คน ในการสำรวจสำมะโนประชากรปี 2010Linked from the OECD here 

 เขตการปกครอง 
นครระดับจังหวัดฉางโจวประกอบไปด้วยเขตการปกครองระดับอำเภอ 6 แห่ง ได้แก่ 5 เขต และ 1 นครระดับอำเภอ

 แผนที่   เขตการปกครอง จีนตัวย่อ พินอิน ประชากรปี 2010  พื้นที่  ประชากร  เขตเมือง เขตเทียนหนิง  Tiānníng Qū 513,682 154.84 3,317.50 เขตจงโหลว  Zhōnglóu Qū 505,936 132.93 3,806.03 ชานเมือง เขตซินเป่ย์  Xīnběi Qū 596,807 508.91 1,172.72 เขตอู่จิ้น  Wǔjìn Qū 1,674,123 1,065.26 1,571.56 เขตจินถัน  Jīntán Qū 552,047 975.68 565.81 เมืองบริวาร (นครระดับอำเภอ) นครลี่หยาง  Lìyáng Shì 749,377 1,534.52 488.35ทั้งหมด4,591,9724,372.151,050.28 เขตที่ถูกยุบ: เขตชีชู่ย่าน (รวมเข้ากับเขตอู่จิ้น)

 สถิติประชากร 
ฉางโจวมีประชากรทั้งหมด 4,592,431 คน ในการสำรวจสำมะโนประชากรปี 2010 โดยเฉลี่ยเพิ่มขึ้นร้อยละ 2 ต่อปี นับตั้งแต่การสำรวจสำมะโนประชากรครั้งก่อน และ 3,290,918 คน อาศัยอยู่ในพื้นที่เขตเมืองซึ่งประกอบด้วย 5 เขต
# สำนักวิชาศิลปศาสตร์ มหาวิทยาลัยแม่ฟ้าหลวง
สำนักวิชาศิลปศาสตร์ มหาวิทยาลัยแม่ฟ้าหลวง (อังกฤษ: School of Liberal Arts, Mae Fah Luang University) จัดตั้งขึ้นเมื่อปี พ.ศ. 2541 นับเป็นสำนักวิชาลำดับที่ 2 ของมหาวิทยาลัยแม่ฟ้าหลวง เป็นสถาบันการศึกษาด้านศิลปศาสตร์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

 ประวัติ 
นับตั้งแต่ก่อตั้ง สำนักวิชาศิลปศาสตร์ มหาวิทยาลัยแม่ฟ้าหลวง ดำเนินงานตามพันธกิจหลายด้าน โดยมีเป้าหมายสูงสุดคือ เพื่อส่งเสริมคุณภาพของการสอน งานวิจัย การบริการวิชาการ และการทำนุบำรุงศิลปะและวัฒนธรรม รวมถึงการพัฒนาบัณฑิตให้มีความเป็นเลิศทางภาษา นอกจากนี้ยังมีเป้าหมายเพื่อกำกับติดตามและรักษามาตรฐานระดับสูงของการสอนภาษาอังกฤษ ภาษาไทย ภาษาญี่ปุ่น ภาษาฝรั่งเศส และภาษาต่างประเทศอีกหลายภาษา ควบคู่กับการให้ความสำคัญเรื่องเทคโนโลยีสารสนเทศ ซึ่งเป็นคุณสมบัติอย่างหนึ่งที่สอดคล้องกับความต้องการขององค์กรต่าง ๆ ในยุคปัจจุบัน นอกจากนี้ สำนักวิชาฯ ยังปรับปรุงหลักสูตรศึกษาทั่วไปเพื่อส่งเสริมการเรียนด้านสังคมวัฒนธรรม เศรษฐกิจ การเมือง สิ่งแวดล้อม และสุขภาพ สุขอนามัย ซึ่งสามารถใช้เป็นความรู้พื้นฐานสำหรับวิชาชีพต่าง ๆ ต่อไป

สำนักวิชาศิลปศาสตร์จัดตั้งขึ้นตามพระราชบัญญัติมหาวิทยาลัยแม่ฟ้าหลวง พ.ศ. 2541 (ค.ศ. 1998) ในช่วง 2 ปีแรกนับจากก่อตั้งขึ้นในปี พ.ศ. 2542 สำนักวิชาฯ รับผิดชอบเกี่ยวกับการพัฒนาและสอนรายวิชาศึกษาทั่วไป ในปี พ.ศ. 2554 สำนักวิชาฯ เริ่มขยายหลักสูตรระดับต่าง ๆ ตั้งแต่นั้นเป็นต้นมา สำนักวิชาศิลปศาสตร์ มหาวิทยาลัยแม่ฟ้าหลวง ได้พัฒนาและเปิดหลักสูตรใหม่ที่มีความหลากหลายทั้งสาขาวิชาและระดับการศึกษาอย่างต่อเนื่อง 

 หลักสูตร 
ปัจจุบัน สำนักวิชาศิลปศาสตร์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
 หลักสูตรที่เปิดสอนในสำนักวิชาศิลปศาสตร์ มหาวิทยาลัยแม่ฟ้าหลวงระดับปริญญาตรีระดับปริญญาโทระดับปริญญาเอกหลักสูตรศิลปศาสตรบัณฑิต (ศศ.บ.)
 สาขาวิชาภาษาอังกฤษ

 สาขาวิชาภาษาไทยและวัฒนธรรมไทยสำหรับชาวต่างประเทศหลักสูตรศิลปศาสตรมหาบัณฑิต (ศศ.ม.)
 สาขาวิชาภาษาอังกฤษเพื่อการพัฒนาวิชาชีพ (หลักสูตรนานาชาติ)หลักสูตรปรัชญาดุษฎีบัณฑิต (ปร.ด.)
 สาขาวิชาภาษาอังกฤษเพื่อการพัฒนาวิชาชีพ (หลักสูตรนานาชาติ)

 ทำเนียบคณบดี 
คณบดีสำนักวิชาศิลปศาสตร์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ทำเนียบคณบดีสำนักวิชาศิลปศาสตร์ มหาวิทยาลัยแม่ฟ้าหลวง รายนามคณบดีระยะเวลาในการดำรงตำแหน่ง1. ผู้ช่วยศาสตราจารย์ ดร.อัญชลี วงศ์หล้าพ.ศ. 2542 - พ.ศ. 25442. รองศาสตราจารย์ ดร. ปรีชา อุปโยคินพ.ศ. 2544 - พ.ศ. 25463. รองศาสตราจารย์ ดร. จักรพันธุ์ วงษ์บูรณาวาทย์พ.ศ. 2546 - พ.ศ. 25544. ผู้ช่วยศาสตราจารย์ ดร. อัครา อัครนิธิพ.ศ. 2554 - พ.ศ. 25585. ผู้ช่วยศาสตราจารย์ ดร. ร่มเย็น โกไศยกานนท์พ.ศ. 2559 - พ.ศ. 25606. ผู้ช่วยศาสตราจารย์ ดร. จิราภรณ์ อินทราไสยพ.ศ. 2560 - พ.ศ. 25647. รองศาสตราจารย์ ดร. สรบุศย์ รุ่งโรจน์สุวรรณพ.ศ. 2564 - ปัจจุบัน
# การประกาศสงครามต่อสหรัฐและจักรวรรดิบริติชของญี่ปุ่น
thumb|right|200px|ฮิเดกิ โทโจ นายกรัฐมนตรีญี่ปุ่นช่วงการโจมตี
จักรวรรดิญี่ปุ่นประกาศสงครามต่อสหรัฐและจักรวรรดิบริติชJapan declares war, 1941 โดยนายกรัฐมนตรีฮิเดกิ โทโจ ในวันที่ 8 ธันวาคม พ.ศ. 2484 (ตามเวลาญี่ปุ่น; 7 ธันวาคม พ.ศ. 2484 ในสหรัฐ)

 บริบทของประวัติศาสตร์
# มาริน ฮินาตะ
มาริน ฮินาตะ (; 7 กรกฎาคม ค.ศ. 1997 –)  เป็นนักแสดงเอวีชาวญี่ปุ่น อดีตนางแบบและนักเต้น ของทีเพาเวอเรส

 อาชีพ 
มาริน ฮินาตะ ได้รับการเปิดตัวในเดือนกรกฎาคม ค.ศ. 2019 จากเอสวันนัมเบอร์วันสไตล์大洋図書・ミリオンムック「臨時増刊 ラヴァーズ Vol.11」（2020年2月5日初版発行） และเธอมีชื่อเล่นคือ "ฮินาตามะ"

เดือนตุลาคม ค.ศ. 2019 เธอได้รับการเปิดตัวในฐานะสาวแคมเปญของการมอบหมายหน้าที่โปรโมตบลูเรย์ความละเอียดสูงชุดอัตโตเตคิเอโซบิ!

เธอได้อันดับที่ 2 ในประเภทหน้าใหม่ของรายการ "นักแสดงเอวีคนนี้น่าทึ่ง! ฤดูหนาวปี ค.ศ. 2020" ซึ่งประกาศใน "แฟนซารายเดือน" ฉบับเดือนเมษายนในปี ค.ศ. 2020ジーオーティー「月刊FANZA」2020年4月号99頁 และเธอได้อันดับที่ 38 จากผลโหวตของผู้อ่านในรายการ "100 นักแสดงสาวเซ็กซีที่โดดเด่นที่สุด ค.ศ. 2020 ของนิตยสารแฟลช" ที่ประกาศในเดือนธันวาคม ค.ศ. 2020光文社『FLASH』2020年12月22日号No.1585 65-72頁「FLASH読者300名が選ぶ2020年現役最強セクシー女優BEST100」

 ชีวิตส่วนตัว 
เป้าหมายของเธอคือ "การเป็นนักแสดงหญิงที่เป็นเป้าหมาย"

เธอมีชื่อเล่นคือ "ฮินาตามะ" แต่มีหลายชื่อจากแฟน ๆ เช่น "ทามาริน" และ "มารินจัง" รวมถึงบางครั้งเรียกว่า "ฮินาตะจัง" โดยแฟน ๆ จากต่างประเทศ และมีชื่อเล่นที่แฟน ๆ เรียกคือ "ฮินะจังซุ"

เธอมีหุ้นส่วนธุรกิจตุ๊กตาสัตว์ชื่อ "ทามาโกะ" และมีชื่อเล่นคือ "ทามะจัง" ส่วน "ละครทามาโกะ" ที่เธอมักโพสต์ในโซเชียลเน็ตเวิร์กเซอร์วิสนั้นเป็นที่นิยมในหมู่แฟน ๆ

งานอดิเรกของเธอคือการไปดื่มน้ำชายามบ่าย สีที่เธอชอบคือสีชมพู ส่วนสัตว์เลี้ยงของเธอคือแมวราเชินบลูเพศเมียชื่อ "นางมิลล์"

ทั้งนี้ เร คูรูกิ ซึ่งเป็นนักแสดงเอวีที่อยู่ในสำนักงานเดียวกันได้รับการเรียกว่าเป็นสามีของเธอ และมาริน ฮินาตะ เองก็ได้รับการเรียกว่าเป็นเจ้าสาวของเธอ

 ผลงานวิดีโอ 

 วิดีโอสำหรับผู้ใหญ่ 
 ค.ศ. 2019วันที่วางจำหน่าย ชื่อเรื่อง หมายเลขผลิตภัณฑ์มาตรฐาน ผู้สร้าง  หมายเหตุ ดีวีดี  บีดี 19 ธันวาคม ไซ โคคีว เกโนจิง โนะ ฟูโซกุ แมนชัน เอะ โยโกโซะ ฮินะ ตามาริน โนะ มิตจากุ-เซ-กัง เทคนิค นิเฮียกกุยนจู-ปุง ฟูลคอร์ส  SSNI-653  เอสวันนัมเบอร์วันสไตล์ เอสวัน โงกะ เค็นรัง ดรีม ได เคียวเอ็ง นิเซ็นจูคีว แฟน คันชะ-ไซ! ได ได ได รันโก! ยูเมะ โนะ ฮาเร็มโซป! โจ โงกะ ซัง-ฮนตาเตะ เด็นเซ็ตสึ โนะ นิเฮียกุนานะจุป-ปุน มิกามิ ยูอะ อามัตสึกะ โมเอะ อาโออิ สึกาซะ คาเค จูน ฮินาตะ มาริน อิงะ มาโกะ คาโนะ ยูระ ซากามิจิ มิรุ ฮาชิโมโตะ อารินะ  SSNI-658 9SSNI-658 
 ค.ศ. 2020วันที่วางจำหน่าย ชื่อเรื่อง หมายเลขผลิตภัณฑ์มาตรฐาน ผู้สร้าง  หมายเหตุ ดีวีดี  บีดี 7 ธันวาคม ฮินาตะ มาริน โตะ คันเซ็น ฟูตาริกกิริ โนะ โอะ โทมาริ แฟน คันชะ คิกากุ ชาเซ ไคซู เซ็ง ฮาจิ-ไก! อาโกงาเรโนะ โจยู โตะ ฮิโตบันจู ฮาเมะ มากุตตะ อิปปากุ ฟูซึกะ ได คันชะ สเปเชียล  SSNI-933  เอสวันนัมเบอร์วันสไตล์
# สำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง
สำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง (อังกฤษ: School of Applied Digital Technology, Mae Fah Luang University) จัดตั้งขึ้นพร้อมกับมหาวิทยาลัยแม่ฟ้าหลวง เมื่อ พ.ศ. 2541 เป็นสถาบันการศึกษาด้านเทคโนโลยีดิจิทัลประยุกต์ ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอก ตั้งอยู่ในเขตภาคเหนือตอนบน ณ ตำบลท่าสุด อำเภอเมืองเชียงราย จังหวัดเชียงราย

 ประวัติ 
สำนักวิชาเทคโนโลยีดิจิทัลประยุกต์เป็นหนึ่งในสองสำนักวิชาที่ก่อตั้งมาพร้อมกับมหาวิทยาลัยแม่ฟ้าหลวง เมื่อ พ.ศ. 2541 โดยได้เปิดการสอนหลักสูตรวิทยาศาสตรบัณฑิต สาขาวิชาเทคโนโลยีสารสนเทศเป็นหลักสูตรแรก ในปีการศึกษา 2542 และมีบัณฑิตรุ่นแรกในปีการศึกษา 2545 ต่อมาสำนักวิชาได้เปิดหลักสูตรระดับปริญญาตรี และบัณฑิตศึกษาเป็นลำดับ 

ปัจจุบัน สำนักวิชาเทคโนโลยีดิจิทัลประยุกต์มีการเรียนการสอนในระดับปริญญาตรี 6 หลักสูตร ระดับปริญญาโท 2 หลักสูตร และ ระดับปริญญาเอก 1 หลักสูตร รวมทั้งสิ้น 9 หลักสูตร มีบัณฑิตออกสู่สังคมแล้วหลายรุ่น อีกทั้งคณาจารย์และนักศึกษาทั้งระดับปริญญาตรีและบัณฑิตได้เผยแพร่ผลงานวิจัย และงานสร้างสรรค์ที่เป็นประโยชน์ทั้งในระดับชาติ และระดดับนานาชาติต ลอดจนได้ให้บริการวิชาการ และทำนุบำรุงศิลปวัฒนธรรมของภูมิภาคตลอดมา  

 หลักสูตร 
ปัจจุบัน สำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
 หลักสูตรที่เปิดสอนในสำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง ระดับปริญญาตรีระดับปริญญาโทระดับปริญญาเอกหลักสูตรวิศวกรรมศาสตรบัณฑิต (วศ.บ.)
 สาขาวิชาวิศวกรรมคอมพิวเตอร์
สาขาวิชาวิศวกรรมซอฟต์แวร์

 สาขาวิชาวิศวกรรมดิจิทัลและการสื่อสาร

หลักสูตรวิทยาศาสตรบัณฑิต (วท.บ.)

 สาขาวิชาเทคโนโลยีดิจิทัลเพื่อนวัตกรรมทางธุรกิจ
 สาขาวิชาเทคโนโลยีมัลติมีเดียและการสร้างภาพเคลื่อนไหวหลักสูตรวิศวกรรมศาสตรมหาบัณฑิต (วศ.ม.)
 สาขาวิชาวิศวกรรมคอมพิวเตอร์
หลักสูตรวิทยาศาสตรมหาบัณฑิต (วท.ม.)
 สาขาวิชาเทคโนโลยีการแปลงเป็นดิจิทัลหลักสูตรปรัชญาดุษฎีบัณฑิต (ปร.ด.)
 สาขาวิชาวิศวกรรมคอมพิวเตอร์

 ทำเนียบคณบดี 
คณบดีสำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ทำเนียบคณบดีสำนักวิชาเทคโนโลยีดิจิทัลประยุกต์ มหาวิทยาลัยแม่ฟ้าหลวง รายนามคณบดีระยะเวลาในการดำรงตำแหน่งผู้ช่วยศาสตราจารย์ ดร. เรืองเดช  วงศ์หล้าพ.ศ.2542ผู้ช่วยศาสตราจารย์ สมศักดิ์  เอี่ยมศรีทอง พ.ศ.2543รองศาสตราจารย์ เพชรหงส์  โชติกอาภารักษาการแทน พ.ศ.2544 - พ.ศ.2545 ผู้ช่วยศาสตราจารย์ นาวาอากาศเอก ดร. ธงชัย  อยู่ญาติวงศ์พ.ศ.2546 - 2553 
รักษาการแทน พ.ศ.2554 - พ.ศ.2555ผู้ช่วยศาสตราจารย์ ดร.พรรณฤมล  เต็มดี รักษาการแทน พ.ศ.2553 - พ.ศ.2554รองศาสตราจารย์ กัลณกา  สาธิตธาดา รักษาการแทน พ.ศ.2555 ดร.สุรพงษ์  อุตมา รักษาการแทน พ.ศ.2555 - พ.ศ.2557รองศาสตราจารย์ ดร.ชยาพร  วัฒนศิริรักษาการแทน พ.ศ.2558 - พ.ศ.2559ผู้ช่วยศาสตราจารย์ ดร.ธีรวิศิฏฐ์ เลาหะเพ็ญแสงรักษาการแทน พ.ศ.2559 - พ.ศ.2561
พ.ศ.2561 - พ.ศ.2566ผู้ช่วยศาสตราจารย์ ดร.นชา ชลดำรงค์กุลรักษาการแทน พ.ศ.2566 - ปัจจุบัน
# การเลือกตั้งนายกองค์การบริหารส่วนจังหวัดนนทบุรี พ.ศ. 2563
การเลือกตั้งนายกองค์บริหารส่วนจังหวัดนนทบุรี พ.ศ. 2563 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2563 กำหนดให้มีขึ้นในวันที่ 20 ธันวาคม พ.ศ. 2563 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง 

 ภาพรวม 
 ผลการเลือกตั้งนายกองค์การบริหารส่วนจังหวัด (รวมทั้งจังหวัดนนทบุรี) 
สังกัด ผู้สมัคร คะแนนเสียง  จน.  %  +/–  กลุ่มผึ้งหลวง  พ.ต.อ. ธงชัย เย็นประเสริฐ  197,592  46.61%   คณะก้าวหน้า  ไพบูลย์ กิจวรวุฒิ  139,401  32.89%   กลุ่มพลังนนท์  ฉลอง เรี่ยวแรง  68,589  16.18%  ผู้สมัครอิสระ  พิมพร ชูรอด  18,305  4.32%  ผลรวม  423,887  100.00%  –

 ผลการเลือกตั้งนายกองค์การบริหารส่วนจังหวัด (รายอำเภอ) 

+อำเภอพ.ต.อ. ธงชัยไพบูลย์ฉลองพิมพรผลรวมผลการเลือกตั้งคะแนนเสียง%คะแนนเสียง%คะแนนเสียง%คะแนนเสียง%คะแนนเสียง%ไทรน้อย17,43462.896,32622.823,65213.173111.1227,723100.00พ.ต.อ. ธงชัย ชนะบางกรวย17,26238.2317,06037.798,82819.551,9994.4345,149100.00พ.ต.อ. ธงชัย ชนะบางบัวทอง45,61647.1332,84633.9415,47915.992,8412.9496,782100.00พ.ต.อ. ธงชัย ชนะบางใหญ่22,69642.6416,16930.3810,98620.643,3756.3453,226100.00พ.ต.อ. ธงชัย ชนะปากเกร็ด39,59848.5327,26633.428,93310.955,7967.1081,593100.00พ.ต.อ. ธงชัย ชนะเมืองนนทบุรี54,98646.0539,73433.2720,71117.343,9833.34119,414100.00พ.ต.อ. ธงชัย ชนะผลรวม197,59246.61139,40132.8968,58916.1818,3054.32423,887100.00พ.ต.อ. ธงชัย ชนะ

 ผู้สมัครนายกองค์การบริหารส่วนจังหวัด 
มีผู้สมัครรับเลือกตั้ง 4 คน ดังนี้
 ผู้สมัคร  สังกัด  หมายเลข นายไพบูลย์ กิจวรวุฒิ  คณะก้าวหน้า  <center> 1<center> นายฉลอง เรี่ยวแรง  กลุ่มพลังนนท์  <center>2<center> พันตำรวจเอก ธงชัย เย็นประเสริฐ  กลุ่มผึ้งหลวง  <center>3<center> นางพิมพร ชูรอด  ผู้สมัครอิสระ  <center>4<center>

 หมายเลข 1 : นายไพบูลย์ กิจวรวุฒิ 
อดีตผู้สมัครสมาชิกสภาผู้แทนราษฎร (ส.ส.) จังหวัดนนทบุรี เขต 4 พรรคอนาคตใหม่ ในการเลือกตั้งทั่วไปปี 2562 ลงสมัครในนามคณะก้าวหน้า

 หมายเลข 2 : นายฉลอง เรี่ยวแรง 
อดีตสมาชิกสภาผู้แทนราษฎรจังหวัดนนทบุรี 3 สมัย และอดีตผู้สมัครสมาชิกสภาผู้แทนราษฎร (ส.ส.) จังหวัดนนทบุรี เขต 2 พรรคพลังประชารัฐ ในการเลือกตั้งทั่วไปปี 2562 ลงสมัครในนามกลุ่มพลังนนท์

 หมายเลข 3 : พันตำรวจเอก ธงชัย เย็นประเสริฐ 
อดีตนายกองค์การบริหารส่วนจังหวัดนนทบุรี 3 สมัย (พ.ศ. 2547 - 2563) ลงสมัครในนามกลุ่มผึ้งหลวง

 หมายเลข 4 : นางพิมพร ชูรอด 
ผู้สมัครอิสระ

 ผลการเลือกตั้งนายกองค์การบริหารส่วนจังหวัด
# สำนักวิชาอุตสาหกรรมเกษตร มหาวิทยาลัยแม่ฟ้าหลวง
สำนักวิชาอุตสาหกรรมการเกษตร มหาวิทยาลัยแม่ฟ้าหลวง (อังกฤษ: School of Agro-Industry, Mae Fah Luang University) จัดตั้งขึ้นเมื่อปี พ.ศ. 2542 นับเป็นสำนักวิชาลำดับที่ 4 ของมหาวิทยาลัยแม่ฟ้าหลวง เป็นสถาบันการศึกษาด้านอุตสาหกรรมทางการเกษตร ในสังกัดของมหาวิทยาลัยแม่ฟ้าหลวงได้จัดการเรียนการสอนหลักสูตรระดับปริญญาตรี ระดับปริญญาโท และระดับปริญญาเอกตั้งอยู่ในเขตภาคเหนือตอนบน ณ อำเภอเมืองเชียงราย จังหวัดเชียงราย

 ประวัติ 
สำนักวิชาอุตสาหกรรมเกษตร ชื่อเดิมสำนักวิชาเทคโนโลยีการเกษตร จัดตั้งเมื่อวันที่ 9 มีนาคม พ.ศ. 2542 เพื่อผลิตบัณฑิตสาขาวิชาเทคโนโลยีการอาหาร ต่อมาในปี พ.ศ. 2546 ได้เปิดการสอนในสาขาวิชาเทคโนโลยีหลังการเก็บเกี่ยวและบรรจุภัณฑ์ ปี พ.ศ. 2551 ได้เปลี่ยนชื่อสาขาวิชาเป็นชื่อสาขาวิชาเทคโนโลยีการจัดการผลิตผลเกษตรและการบรรจุ ตลอดระยะเวลา 12 ปีที่ผ่านมา สำนักวิชาอุตสาหกรรมเกษตรมีการพัฒนาไปในทิศทางที่ดีและเติบโตขึ้น มีการเปิดสอนหลักสูตรทั้งระดับปริญญาตรี โท และเอก และมีบัณฑิตที่สำเร็จการศึกษาแล้วทั้งระดับปริญญาตรี และปริญญาโทที่มีคุณภาพ ประกอบด้วยคุณธรรมและจริยธรรมในวิชาชีพ ซึ่งจะช่วยนำพาอุตสาหกรรมเกษตรของประเทศไทยก้าวต่อไปอย่างมั่นคงสู่อนาคตที่ยิ่งใหญ่ วิวัฒนาการการเปิดหลักสูตรที่มีความหลากหลายทั้งสาขาวิชา และพัฒนาการศึกษาอย่างต่อเนื่อง http://agroindustry.mfu.ac.th/th/about/historical-timeline/

 หลักสูตร 
ปัจจุบัน สำนักวิชาอุตสาหกรรมการเกษตร  มหาวิทยาลัยแม่ฟ้าหลวง จัดการเรียนการสอนในหลักสูตร ได้แก่
 หลักสูตรที่เปิดสอนในสำนักวิชาอุตสาหกรรมเกษตร มหาวิทยาลัยแม่ฟ้าหลวงระดับปริญญาตรีระดับปริญญาโทระดับปริญญาเอกหลักสูตรวิทยาศาสตรบัณฑิต (วท.บ.)
 สาขาวิชานวัตกรรมวิทยาศาสตร์และเทคโนโลยีการอาหาร

 สาขาวิชาโลจิสติกส์เกษตรและอาหารหลักสูตรวิทยาศาสตรมหาบัณฑิต (วท.ม.)
 สาขาวิชาวิทยาศาสตร์และเทคโนโลยีการอาหาร
 สาขาวิชาเทคโนโลยีและนวัตกรรมหลังการเก็บเกี่ยวหลักสูตรปรัชญาดุษฎีบัณฑิต (ปร.ด.)
 สาขาวิชาวิทยาศาสตร์และเทคโนโลยีการอาหาร

 ทำเนียบคณบดี 
คณบดีสำนักวิชาอุตสาหกรรมการเกษตร มหาวิทยาลัยแม่ฟ้าหลวง มีผู้ดำรงตำแหน่งคณบดี ดังนี้
ทำเนียบคณบดีสำนักวิชาอุตสาหกรรมการเกษตร มหาวิทยาลัยแม่ฟ้าหลวง รายนามคณบดีระยะเวลาในการดำรงตำแหน่ง1. รองศาสตราจารย์ ยุทธนา  สมิตะสิริ (รักษาการ)พ.ศ. 2542 - พ.ศ. 25452. รองศาสตราจารย์ ดร.เทอด  เทศประทีป (รักษาการ)พ.ศ. 2545 - พ.ศ. 25453. ผู้ช่วยศาสตราจารย์ ลักขณา  รุจนะไกรกานต์ (รักษาการ)พ.ศ. 2545 - พ.ศ. 25484. รองศาสตราจารย์ ดร.อรพิน  ภูมิภมรพ.ศ. 2548 - พ.ศ. 25535. ผู้ช่วยศาสตราจารย์ ดร.วิชชา  สอาดสุดพ.ศ. 2553 - พ.ศ. 25566. ผู้ช่วยศาสตราจารย์ ดร.มัชฌิมา  นราดิศร (รักษาการ)พ.ศ. 2556 - พ.ศ. 25627. ศาสตราจารย์ ดร.สุจิตรา วงศ์เกษมจิตต์ (รักษาการ)พ.ศ. 2562 - พ.ศ. 25628. รองศาสตราจารย์ ดร. สาโรจน์ รอดคืนพ.ศ. 2563 - พ.ศ. 25689. ผู้ช่วยศาสตราจารย์.ดร.สุทธิวัลย์ สีทาพ.ศ. 2568 - ปัจจุบัน
# การประกาศสงครามตอบโต้เยอรมนีของสหรัฐ (ค.ศ. 1941)
ในวันที่ 11 ธันวาคม พ.ศ. 2484 สหรัฐประกาศสงครามต่อเยอรมนี โดยประธานาธิบดีแฟรงคลิน ดี. โรเซอเวลต์

 การประกาศของสหรัฐ
# การประกาศสงครามต่อต้านสหรัฐของเยอรมนี
thumb|right|235px|ท่าทางของฮิตเลอร์ในการประกาศสงครามต่อสหรัฐ 11 ธันวาคม พ.ศ. 2484
ในวันที่ 11 ธันวาคม พ.ศ. 2484 นาซีเยอรมนีประกาศสงครามต่อสหรัฐKershaw (2007), p.382 โดยนายกรัฐมนตรีอดอล์ฟ ฮิตเลอร์

 การประกาศของเยอรมัน
# นูนูนานา
"นูนูนานา"  เป็นเพลงของเจสซี นักร้องแร็ปหญิงชาวอเมริกันเชื้อสายเกาหลี ออกจำหน่ายเมื่อวันที่ 30 กรกฎาคม พ.ศ. 2563 โดยพีเนชัน จัดจำหน่ายโดยกาเกาเอ็ม เป็นซิงเกิลแรกของ นูนา อีพีลำดับสองของเธอ

 การประพันธ์ 
เพลงนี้แต่งโดยเจสซี ไซ อิลซน เพโนเมโก ดาเมียน จอห์นจอห์น และแชโร ส่วนยู คุน-ฮย็อง เพโนเมโก และช็อน บย็อน-อิล เป็นโปรดิวเซอร์ และยู คุน-ฮย็อง ช็อน บย็อง-อิล และคัง พิล-ซ็อง เป็นผู้เรียบเรียงดนตรี

 มิวสิกวิดีโอ 
ในมิวสิกวิดีโอ เป็นการร่วมงานกันระหว่างเจสซีกับอี ฮโยรี โดยพีเนชัน ซึ่งเป็นต้นสังกัดได้เผยแพร่ภาพเบื้องหลังการทำงานของทั้งสอง เมื่อวันที่ 28 กรกฎาคม พ.ศ. 2563

 การตอบรับ 
"นูนูนานา" เปิดตัวที่อันดับ 88 ของแกออนดิจิทัลชาร์ต จนสิ้นสัปดาห์เมื่อวันที่ 1 สิงหาคม พ.ศ. 2563 เป็นอันดับที่ 14 ของดาวน์โหลดชาร์ต และเป็นอันดับที่ 102 ของสตรีมมิงชาร์ต สัปดาห์ที่สอง เพลงไต่อันดับมาอยู่อันดับที่ 17 โดยอยู่อันดับที่ 9 ของดาวน์โหลดชาร์ต และอยู่อันดับที่ 16 ของสตรีมมิงชาร์ต ในสัปดาห์ที่สาม เพลงขึ้นมาอยู่ลำดับ 6 โดยอยู่อันดับที่ 6 ของดาวน์โลดชาร์ต และอันดับที่ 6 ของสตรีมมิงชาร์ต และในสัปดาห์ที่สี่ เพลงขึ้นมาเป็นอันดับที่สองของชาร์ต

ในสหรัฐ "นูนูนานา" ขึ้นสู่อันดับที่ 17 ของเวิลด์ดิจิทัลซองส์จนสิ้นสัปดาห์เมื่อวันที่ 15 สิงหาคม พ.ศ. 2563 และขึ้นเป็นอันดับที่ห้า จากชาร์ตสูงสุด 20 อันดับ

 ชาร์ต 
 ชาร์ต (2563) สูงสุด สิงคโปร์ (RIAS)17เกาหลีใต้ (Gaon)2 ยูเอสเวิลด์ดิจิทัลซองส์ (Billboard)17

 รางวัลที่ได้รับ 
 ปี รางวัล สาขา ผล อ้างอิง2563เอ็มเน็ตเอเชียนมิวสิกอะวอดส์ การเต้นยอดเยี่ยม – เดี่ยว  เพลงแห่งปี  การเต้นยอดนิยม – หญิงเดี่ยว 2564 แกออนชาร์ตมิวสิกอะวอดส์ เพลงแห่งปี – กรกฎาคม   โซลมิวสิกอะวอดส์ รางวัลอาร์แอนด์บีฮิปฮอป
# การประกาศสงครามต่อเยอรมนีของฝรั่งเศส (ค.ศ. 1939)
ในวันที่ 3 กันยายน พ.ศ. 2482 สองวันหลังจากการบุกโปแลนด์ของเยอรมนี ฝรั่งเศสประกาศสงครามต่อเยอรมนี 

 หลังการประกาศสงคราม
# การประกาศสงครามต่อญี่ปุ่นของสหรัฐ
thumb|เอกสารประกาศสงคราม
ในวันที่ 8 ธันวาคม พ.ศ. 2484 สหรัฐประกาศสงครามต่อจักรวรรดิญี่ปุ่นKluckhorn, Frank L.(December 9, 1941) "U.S. Declares War, Pacific Battle Widens" The New York Times p.A1. Retrieved January 16, 2012. โดยประธานาธิบดีแฟรงคลิน ดี. โรเซอเวลต์

 การประกาศของสหรัฐ
# วัดพิกุลทอง (จังหวัดนนทบุรี)
วัดพิกุลทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 6 บ้านวัดพิกุลทอง ตำบลวัดชลอ อำเภอบางกรวย จังหวัดนนทบุรี มีพื้นที่ทั้งหมด 9 ไร่ 90 ตารางวา 

วัดพิกุลทองสร้างขึ้นเมื่อ พ.ศ. 2350 ไม่ทราบประวัติผู้สร้าง ได้มีการบูรณะขึ้นใหม่อย่างดีภายหลัง อาณาเขตด้านทิศใต้ติดคลองวัดพิกุล ด้านทิศตะวันตกติดคลองบางกอกน้อย ส่วนอีกสองด้านติดพื้นที่ของเอกชนซึ่งปัจจุบันทางวัดขอใช้เป็นทางเข้าออก

อาคารเสนาสนะ
อุโบสถกว้าง 12 เมตร ยาว 25 เมตร สร้างขึ้นใหม่เมื่อ พ.ศ. 2499 หลังคามุงกระเบื้องลด 3 ชั้น ซ้อน 2 ชั้น มีช่อฟ้า ใบระกา นาคสะดุ้ง หน้าบันด้านหน้าแบ่งลายเป็น 2 ชั้น ชั้นบนเป็นพระพุทธรูปประทับยืนพร้อมอัครสาวก ถัดลงมาสลักเป็นรูปพระไตรปิฎกตั้งบนพานแว่นฟ้า มีเทพนมซ้ายขวา หน้าบันด้านหลังต่างกับด้านหน้าที่เป็นรูปนารายณ์ทรงครุฑ อุโบสถมีประตูทางเข้า 3 ประตู ซุ้มประตูทรงมงกุฎ บานประตูกลางสลักลายมังกรใหญ่ 1 ตัว ลูกมังกร 4 ตัว ภายในประดิษฐานพระประธาน เรียกกันว่า หลวงพ่อขาว เป็นพระพุทธรูปปางมารวิชัย 

วิหารสร้างเมื่อ พ.ศ. 2500 ประดิษฐานพระพุทธไสยาสน์และพระพุทธรูปเป็นที่สักการะของคนทั่วไป เยื้องกับอุโบสถเป็นกุฏิเจ้าอาวาส มีทางเดินต่อเนื่องไปยังเรือนปั้นหยา 2 ชั้นทรงโบราณ ใช้เป็นหอสวดมนต์และอาคารปฏิบัติธรรม หน้าเรือนได้รับการตกแต่งสวนหย่อมอย่างสวยงาม ศาลาการเปรียญประดิษฐานพระพุทธรูปปางมารวิชัย สร้างเมื่อ พ.ศ. 2549
# วัดตึก (จังหวัดนนทบุรี)
วัดตึก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านบางไผ่น้อย ตำบลบางไผ่ อำเภอเมืองนนทบุรี จังหวัดนนทบุรี

ประวัติ
วัดตึกสร้างขึ้นเมื่อ พ.ศ. 2324 เดิมชื่อ วัดใหม่ตึก เนื่องจากมีร่องรอยการก่ออิฐถือปูนขนาดใหญ่และเก่าแก่อยู่ใต้ถุนหอสวดมนต์หลังเก่า ต่อมากลายเป็นวัดร้าง จนในสมัยพระอธิการคำหมุน ธมฺมวีโร หรือพระครูวรกิจธำรงเป็นเจ้าอาวาส ราว พ.ศ. 2535–2539 ท่านได้รื้อถอนและก่อสร้างขึ้นใหม่ทั้งหมดในบริเวณที่ดินเดิม แล้วเสร็จเมื่อ พ.ศ. 2539 นอกจากนี้ยังได้สร้างเสนาสนะอีกเป็นจำนวนมาก

อาคารเสนาสนะและปูชนียวัตถุ
อุโบสถหลังเก่าสร้างเมื่อ พ.ศ. 2324 ต่อมาได้สร้างอุโบสถใหม่สร้างเมื่อ พ.ศ. 2537 ภายในประดิษฐานพระประธานประจำอุโบสถปางมารวิชัย สร้างด้วยศิลาทรายแดง ลงรักปิดทอง มีอายุมากกว่า 100 ปี หน้าอุโบสถมีพระพุทธรูปปางมารวิชัยปูนปั้นปิดทอง เจดีย์ปูนปั้นทรงกลมประดิษฐานหน้าอุโบสถจำนวน 2 องค์ อายุประมาณ 100 ปี วิหารสร้างเมื่อ พ.ศ. 2545 ศาลาการเปรียญสร้างเมื่อ พ.ศ. 2508 ภายในประดิษฐานพระพุทธรูปปางมารวิชัย สร้างเมื่อ พ.ศ. 2535 หอสวดมนต์สร้างเมื่อ พ.ศ. 2528 กุฏิสงฆ์เป็นอาคารไม้และอาคารครึ่งตึกครึ่งไม้ ศาลาอเนกประสงค์สร้างเมื่อ พ.ศ. 2543 และมีศาลาบำเพ็ญกุศล วัดมีพระอุปคุตขนาดเท่าองค์พระจริงประดิษฐานอยู่ โดยวัดมีการจัดงานตักบาตรพระอุปคุตในคืนวันเพ็ญเดือน 12